CELEX: 32013D0341
Language: mt
Date: 2013-06-27 00:00:00
Title: 2013/341/UE: Deċiżjoni ta’ Implimentazzjoni tal-Kummissjoni tas- 27 ta’ Ġunju 2013 dwar l-approvazzjoni tal-Alternatur ta’ Ġenerazzjoni Effiċjenti Valeo bħala teknoloġija innovattiva għat-tnaqqis tal-emissjonijiet tad-CO 2 mill-karozzi tal-passiġġieri skont ir-Regolament (KE) Nru 443/2009 tal-Parlament Ewropew u tal-Kunsill  Test b’relevanza għaż-ŻEE

29.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 179/98
            
         DEĊIŻJONI TA’ IMPLIMENTAZZJONI TAL-KUMMISSJONI
   tas-27 ta’ Ġunju 2013
   dwar l-approvazzjoni tal-Alternatur ta’ Ġenerazzjoni Effiċjenti Valeo bħala teknoloġija innovattiva għat-tnaqqis tal-emissjonijiet tad-CO2 mill-karozzi tal-passiġġieri skont ir-Regolament (KE) Nru 443/2009 tal-Parlament Ewropew u tal-Kunsill
   (Test b’relevanza għaż-ŻEE)
   (2013/341/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 443/2009 tal-Parlament Ewropew u tal-Kunsill tat-23 ta’ April 2009 li jistabbilixxi standards ta’ rendiment għall-emissjonijiet minn karozzi ġodda tal-passiġġieri bħala parti mill-approċċ integrat tal-Komunità biex jitnaqqsu l-emissjonijiet ta’ CO2 minn vetturi ħfief (1), u b’mod partikolari l-Artikolu 12(4) tiegħu,
   Billi:
   
               (1)
            
            
               Fit-18 ta’ Diċembru 2012, il-fornitur Valeo Equipments Electriques Moteur (l-“Applikant”) issottometta applikazzjoni għall-approvazzjoni tal-Alternatur ta’ Ġenerazzjoni Effiċjenti (EG) Valeo bħala teknoloġija innovattiva. Il-kompletezza tal-applikazzjoni ġiet ivvalutata skont l-Artikolu 4 tar-Regolament ta’ Implimentazzjoni tal-Kummissjoni (UE) Nru 725/2011 tal-25 ta’ Lulju 2011 li jistabbilixxi proċedura għall-approvazzjoni u ċ-ċertifikazzjoni ta’ teknoloġiji innovattivi għat-tnaqqis tal-emissjonijiet ta’ CO2 minn karozzi tal-passiġġieri skont ir-Regolament (KE) Nru 443/2009 tal-Parlament Ewropew u tal-Kunsill (2). Instab li l-applikazzjoni kienet sħiħa u l-perjodu għall-valutazzjoni tal-applikazzjoni mill-Kummissjoni beda fil-jum wara d-data tal-wasla uffiċjali, jiġifieri d-19 ta’ Diċembru 2012.
            
         
               (2)
            
            
               L-applikazzjoni ġiet ivvalutata skont l-Artikolu 12 tar-Regolament (KE) Nru 443/2009, ir-Regolament ta’ Implimentazzjoni (UE) Nru 725/2011 u l-Linji Gwida Tekniċi għat-tħejjija tal-applikazzjonijiet għall-approvazzjoni ta’ teknoloġiji innovattivi skont ir-Regolament (KE) Nru 443/2009 (il-Linji Gwida Tekniċi) (3).
            
         
               (3)
            
            
               L-applikazzjoni tirreferi għall-Alternatur EG Valeo, li huwa alternatur b’effiċjenza ta’ mill-inqas 77 fil-mija kif iddeterminat skont l-approċċ VDA deskritt fil-Punt 5.1.2 fl-Anness I tal-Linji Gwida Tekniċi. L-alternatur tal-Applikant huwa mgħammar b’rettifikazzjoni sinkronika li tuża transistors b’ effett tal-kamp ta’ materjal semikonduttur tal-ossidumetalliku, u b’hekk jiġi żgurat livell għoli ta’ effiċjenza.
            
         
               (4)
            
            
               Il-Kummissjoni ssib li l-informazzjoni pprovduta mill-applikant turi li l-kundizzjonijiet u l-kriterji msemmija fl-Artikolu 12 tar-Regolament (KE) Nru 443/2009 u fl-Artikoli 2 u 4 tar-Regolament ta’ Implimentazzjoni (UE) Nru 725/2011 intlaħqu.
            
         
               (5)
            
            
               L-Applikant wera li alternatur ta’ effiċjenza għolja tat-tip deskritt f’din l-applikazzjoni se jkun disponibbli fis-suq tal-UE mill-2013 biss u li konsegwenza ta’ dan, il-penetrazzjoni fis-suq fl-2009 ta’ dawn it-tipi ta’ alternaturi kienet inqas mil-livell limitu ta’ 3 fil-mija speċifikat fl-Artikolu 2(2)(a) tar-Regolament ta’ Implimentazzjoni (UE) Nru 725/2011. Din id-dikjarazzjoni hija appoġġjata wkoll mir-rapport ta’ verifika ta’ akkumpanjament. Abbażi ta’ dan, il-Kummissjoni ssib li l-alternatur ta’ effiċjenza għolja pprovdut mill-Applikant għandu jitqies bħala li jissodisfa l-kriterju ta’ eliġibbiltà stabbilit fl-Artikolu 2(2)(a) tar-Regolament ta’ Implimentazzjoni (UE) Nru 725/2011.
            
         
               (6)
            
            
               Sabiex jiġi ddeterminat l-iffrankar tad-CO2 li t-teknoloġija innovattiva se tagħti meta vettura tiġi mgħammra biha, huwa meħtieġ li tiġi ddefinita l-vettura tax-xenarju bażi li magħha se tiġi mqabbla l-effiċjenza tal-vettura mgħammra bit-teknoloġija innovattiva kif ipprovdut fl-Artikoli 5 u 8 tar-Regolament ta’ Implimentazzjoni (UE) Nru 725/2011. Il-Kummissjoni ssib li huwa xieraq li jitqies alternatur b’effiċjenza ta’ 67 % bħala teknoloġija xierqa tax-xenarju bażi fil-każ li t-teknoloġija innovattiva tiġi implimentata ma’ tip ta’ vettura ġdida. Fejn l-Alternatur EG Valeo jitwaħħal ma’ tip ta’ vettura eżistenti, it-teknoloġija tax-xenarju bażi għandha tkun l-alternatur tal-verżjoni l-aktar reċenti ta’ dak it-tip imqiegħed fis-suq.
            
         
               (7)
            
            
               L-Applikant ipprovda metodoloġija komprensiva għall-ittestjar tat-tnaqqis tad-CO2. Din tinkludi formuli li huma konsistenti mal-formuli deskritti fil-Linji Gwida Tekniċi għall-approċċ simplifikat fir-rigward ta’ alternaturi effiċjenti. Il-Kummissjon tqis li l-metodoloġija tal-ittestjar se tipprovdi riżultati tal-ittestjar li huma verifikabbli, ripetibbli u komparabbli u li hija kapaċi turi b’mod realistiku l-benefiċċji rigward l-emissjonijiet tad-CO2 tat-teknoloġija innovattiva b’sinifikat statistiku b’saħħtu skont l-Artikolu 6 tar-Regolament ta’ Implimentazzjoni (UE) Nru 725/2011.
            
         
               (8)
            
            
               F’dan l-isfond, il-Kummissjoni ssib li l-Applikant wera b’mod sodisfaċenti li t-tnaqqis fl-emissjonijiet miksub mit-teknoloġija innovattiva huwa tal-anqas ta’ 1 g CO2/km.
            
         
               (9)
            
            
               Il-Kummissjoni tinnota li l-iffrankar tat-teknoloġija innovattiva jista’ jintwera parzjalment permezz taċ-ċiklu tat-test standard, u li l-iffrankar totali finali li jrid jiġi ċċertifikat għalhekk għandu jkun iddeterminat skont it-tieni subparagrafu tal-Artikolu 8(2) tar-Regolament ta’ Implimentazzjoni (UE) Nru 725/2011.
            
         
               (10)
            
            
               Il-Kummissjoni ssib li r-rapport ta’ verifika ġie ppreparat mill-UTAC li huwa korp indipendenti u ċċertifikat u li r-rapport jappoġġja s-sejbiet stabbiliti fl-applikazzjoni.
            
         
               (11)
            
            
               F’dan l-isfond, il-Kummissjoni ma ssib l-ebda oġġezzjoni fir-rigward tal-approvazzjoni tat-teknoloġija innovattiva inkwistjoni.
            
         
               (12)
            
            
               Kwalunkwe manifattur li jixtieq jibbenefika minn tnaqqis tal-emissjonijiet medji speċifiċi tad-CO2 tiegħu sabiex jilħaq il-mira ta’ emissjonijiet speċifiċi tiegħu permezz tal-iffrankar tad-CO2 mill-użu tat-teknoloġija innovattiva approvata permezz ta’ din id-Deċiżjoni, għandu skont l-Artikolu 11(1) tar-Regolament ta’ Implimentazzjoni (UE) Nru 725/2011, jirreferi għal din id-Deċiżjoni fl-applikazzjoni tiegħu għal ċertifikat tal-approvazzjoni tat-tip KE għall-vetturi kkonċernati,
            
         ADOTTAT DIN ID-DEĊIŻJONI:
   Artikolu 1
   1.   L-Alternatur ta’ Ġenerazzjoni Effiċjenti Valeo li għandu effiċjenza ta’ mill-anqas 77 fil-mija u huwa maħsub għall-użu f’vetturi M1 huwa approvat bħala teknoloġija innovattiva skont it-tifsira tal-Artikolu 12 tar-Regolament (KE) Nru 443/2009.
   2.   It-tnaqqis tal-emissjonijiet tad-CO2 mill-użu tal-alternatur imsemmi fil-paragrafu 1 għandu jkun iddeterminat bl-użu tal-metodoloġija stabbilita fl-Anness.
   3.   Skont it-tieni subparagrafu tal-Artikolu 11(2) tar-Regolament ta’ Implimentazzjoni (UE) Nru 725/2011, it-tnaqqis tal-emissjonijiet tad-CO2 iddeterminat skont il-paragrafu 2 ta’ dan l-Artikolu, jista’ jiġi ċċertifikat u jiddaħal fiċ-ċertifikat ta’ konformità u d-dokumentazzjoni rilevanti tal-approvazzjoni tat-tip speċifikati fl-Annessi I, VIII u IX tad-Direttiva 2007/46/KE tal-Parlament Ewropew u tal-Kunsill (4) biss fejn it-tnaqqis huwa daqs jew aktar mil-livell limitu speċifikat fl-Artikolu 9(1) tar-Regolament ta’ Implimentazzjoni (UE) Nru 725/2011.
   Artikolu 2
   Din id-Deċiżjoni għandha tidħol fis-seħħ fl-għoxrin jum wara l-pubblikazzjoni tagħha f’Il-Ġurnali Uffiċjali tal-Unjoni Ewropea.
   
      Magħmul fi Brussell, is-27 ta’ Ġunju 2013.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 140, 5.6.2009, p. 1.
   
      (2)  ĠU L 194, 26.7.2011, p. 19.
   
      (3)  http://ec.europa.eu/clima/policies/transport/vehicles/cars/docs/guidelines_en.pdf
   
      (4)  ĠU L 263, 9.10.2007, p. 1.
   
      ANNESS
      
         Metodoloġija biex jiġi stabbilit it-tnaqqis fl-emissjonijiet tad-CO2 minħabba l-użu tal-Alternatur ta’ Ġenerazzjoni Effiċjenti Valeo f’vettura M1
      
      1.   Introduzzjoni
      
      Sabiex jiġi stabbilit it-tnaqqis tad-CO2 li jista’ jiġi attribwit għall-użu tal-Alternatur EG Valeo f’vettura M1, huwa meħtieġ li jiġi stabbilit dan li ġej:
      
                  (a)
               
               
                  il-proċedura tal-ittestjar li għandha tiġi segwita biex tiġi stabbilita l-effiċjenza tal-alternatur;
               
            
                  (b)
               
               
                  l-issettjar tal-bank tat-test;
               
            
                  (c)
               
               
                  il-formuli għall-kalkolu tad-devjazzjoni standard;
               
            
                  (d)
               
               
                  l-iffrankar tad-CO2 għaċ-ċertifikazzjoni mill-awtoritajiet tal-approvazzjoni tat-tip.
               
            2.   Proċedura tal-ittestjar
      
      L-effiċjenza tal-alternatur trid tiġi stabbilita permezz ta’ kejl fi spids differenti: 1 800, 3 000, 6 000, 10 000 rotazzjoni kull minuta. F’kull stadju ta’ spid l-alternatur jiġi kkargat b’50 % tal-karga massima. Għall-kalkolu tal-effiċjenza, id-distribuzzjoni tal-ħin għandha tkun 25 %, 40 %, 25 %, 10 % għal 1 800, 3 000, 6 000, 10 000 rotazzjoni kull minuta rispettivament (ara l-approċċ VDA kif deskritt fil-Punt 5.1.2 fl-Anness I tal-Linji Gwida Tekniċi).
      Dan iwassal għall-formula li ġejja (1):
      
         
      Fejn:
      
                  —
               
               
                  ηA hija l-effiċjenza tal-alternatur;
               
            
                  —
               
               
                  (η @1 800rpm @0,5·IN) hija l-effiċjenza tal-alternatur fi spid ta’ 1 800 rpm u karga ta’ 50 %;
               
            
                  —
               
               
                  (η @3 000rpm @0,5·IN) hija l-effiċjenza tal-alternatur fi spid ta’ 3 000 rpm u karga ta’ 50 %;
               
            
                  —
               
               
                  (η @6 000rpm @0,5·IN) hija l-effiċjenza tal-alternatur fi spid ta’ 6 000 rpm u karga ta’ 50 %;
               
            
                  —
               
               
                  (η @10 000rpm @0,5·IN) hija l-effiċjenza tal-alternatur fi spid ta’ 10 000 rpm u karga ta’ 50 %;
               
            
                  —
               
               
                  IN= Kurrent (A)
               
            L-arranġament tal-bank tat-test u l-proċedura tal-ittestjar għandhom jissodisfaw ir-rekwiżiti ta’ preċiżjoni speċifikati fl-ISO 8854:2012 (1).
      3.   Il-bank tat-test
      
      Il-bank tat-test għandu jkun bank tat-test ta’ alternaturi bi ‘trażmissjoni diretta’. L-alternatur għandu jkun imqabbad direttament mal-miter tat-torque u max-xaft tas-sistema tat-trazzjoni. L-alternatur għandu jiġi kkargat b’batterija u b’karga elettronika. Ara l-konfigurazzjoni tal-bank tat-test f’Figura 1.
      
         Figura 1
      
      
         Il-konfigurazzjoni tal-bank tat-test
      
      Fil-Figura 1 tingħata ħarsa ġenerali lejn il-konfigurazzjoni tal-bank tat-test. L-alternatur jittrasferixxi l-potenza mekkanika tal-mutur bla braxis f’potenza elettrika. Il-mutur bla braxis jiġġenera ammont ta’ potenza li huwa ddefinit bit-torque (Nm) u bl-ispid rotazzjonali (rad.s–1). It-torque u l-ispid għandhom jitkejlu b’miter tat-torque.
      L-alternatur jipproduċi l-potenza biex jissupera l-karga li hija mqabbda mal-alternatur. Dan l-ammont ta’ potenza huwa ugwali għall-vultaġġ tal-alternatur (V) immultiplikat bil-kurrent tal-alternatur (I).
      L-effiċjenza tal-alternatur hija ddefinita bħala l-potenza elettrika (output tal-alternatur) diviża bil-potenza mekkanika (output tal-miter tat-torque).
      
                  Formula (2)
               
               
                  :
               
               
                  
                     
               
            Fejn:
      
                  ηA
                  
               
               
                  =
               
               
                  L-effiċjenza tal-alternatur;
               
            
                  V
               
               
                  =
               
               
                  Il-vultaġġ (V);
               
            
                  I
               
               
                  =
               
               
                  Il-kurrent (A);
               
            
                  T
               
               
                  =
               
               
                  It-torque (Nm);
               
            
                  ω
               
               
                  =
               
               
                  L-ispid rotazzjonali tal-alternatur (rad. s–1)
               
            4.   Kejl tat-torque u kalkolu tal-effiċjenza tal-alternatur
      
      It-testijiet għandhom jitwettqu skont l-ISO 8854:2012.
      Il-karga għandha tiġi installata b’50 % tal-kurrent li huwa ggarantit bl-alternatur b’temperatura ta’ 25 °C u spid tar-rotor ta’ 6 000 rpm. Pereżempju jekk l-alternatur huwa alternatur tal-klassi 180 A (f’25 °C u 6 000 rpm), il-karga tiġi installata b’90 A.
      Għal kull spid, il-vultaġġ u l-kurrent tal-output tal-alternatur għandhom jinżammu kostanti, il-vultaġġ għal 14,3 V u l-kurrent għal alternatur tal-180 A għal 90 A. Jiġifieri għal kull spid it-torque għandu jitkejjel permezz tal-bank tat-test (ara l-Figura 1) u l-effiċjenza għandha tiġi kkalkulata permezz tal-formula (2).
      Dan it-test se jagħti l-effiċjenzi tal-alternatur f’4 spids differenti f’rotazzjonijiet kull minuta (rpm):
      
                  —
               
               
                  Għal spid ta’ 1 800 rpm;
               
            
                  —
               
               
                  Għal spid ta’ 3 000 rpm;
               
            
                  —
               
               
                  Għal spid ta’ 6 000 rpm;
               
            
                  —
               
               
                  Għal spid ta’ 10 000 rpm.
               
            L-effiċjenza medja tal-alternatur għandha tiġi kkalkulata permezz tal-formula (1).
      5.   Devjazzjoni standard tal-valur aritmetiku medju tal-effiċjenza tal-alternatur
      
      L-iżbalji tal-istatisika fir-riżultati tal-metodoloġija tal-ittestjar ikkawżati mill-kejl għandhom jiġu kkwantifikati. Il-format tal-valur tal-iżball għandu jkun devjazzjoni standard li hija ekwivalenti għal interval ta’ kunfidenza bilaterali ta’ 84 % (ara l-formula (3)).
      
                  Formula (3)
               
               
                  :
               
               
                  
                     
               
            Fejn:
      
                  
                     
               
               
                  :
               
               
                  Id-devjazzjoni standard tal-medja aritmetika;
               
            
                  xi
                  
               
               
                  :
               
               
                  Il-valur tal-kejl;
               
            
                  
                     
               
               
                  :
               
               
                  Il-medja aritmetika;
               
            
                  n
               
               
                  :
               
               
                  In-numru ta’ kejl
               
            Il-kejl kollu għandu jitwettaq b’mod konsekuttiv għall-anqas ħames (5) darbiet. Għal kull spid tiġi kkalkulata d-devjazzjoni standard.
      Id-devjazzjoni standard tal-valur ta’ effiċjenza tal-alternatur (ΔηA) tiġi kkalkulata permezz tal-formula li ġejja:
      
                  Formula (4)
               
               
                  :
               
               
                  
                     
               
            Fejn il-valuri 0,25, 0,40, 0,25, u 0,1 huma l-istess valuri ta’ ponderazzjoni bħal tal-formula (2) u S1 800, S3 000, S6 000, u S10 000 huma d-devjazzjonijiet standard ikkalkulati bil-formula (3).
      6.   Żball fl-iffrankar tad-CO2 minħabba d-devjazzjoni standard (il-liġi ta’ propagazzjoni)
      
      Id-devjazzjoni standard tal-valur ta’ effiċjenza tal-alternatur (ΔηA), twassal għal żball fl-iffrankar tad-CO2. Dan l-iżball għandu jiġi kkalkulat permezz tal-formula li ġejja (2):
      
                  Formula (5)
               
               
                  :
               
               
                  
                     
               
            Fejn:
      
                  ΔCO2
                  
               
               
                  =
               
               
                  Żball fl-iffrankar tad-CO2 (g CO2/km);
               
            
                  PRW
                  
               
               
                  =
               
               
                  750 W;
               
            
                  PTA
                  
               
               
                  =
               
               
                  350 W;
               
            
                  ηA-EI
                  
               
               
                  =
               
               
                  L-effiċjenza tal-alternatur ta’ effiċjenza għolja;
               
            
                  ΔηA
                  
               
               
                  =
               
               
                  Id-devjazzjoni standard tal-effiċjenza tal-alternatur (ir-riżultat tal-ekwazzjoni fil-Formula (4));
               
            
                  VPe
                  
               
               
                  =
               
               
                  Il-fatturi ta’ Willans (l/kWh);
               
            
                  CF
               
               
                  =
               
               
                  Il-fatturi ta’ konverżjoni (g CO2/l);
               
            
                  v
               
               
                  =
               
               
                  L-ispid medju tar-rotazzjoni tal-NEDC (km/siegħa)
               
            7.   Kalkolu tas-sehem kontabbli tal-potenza mekkanika ffrankata
      
      L-alternatur ta’ effiċjenza għolja jwassal għall-potenza mekkanika ffrankata li għandha tiġi kkalkolata f’żewġ passi. Fl-ewwel pass, l-potenza mekkanika ffrankata għandha tiġi kkalkolata taħt kundizzjonijiet reali. It-tieni pass huwa li tiġi kkalkulata l-potenza mekkanika ffrankata taħt il-kundizzjonijiet tal-approvazzjoni tat-tip. Id-differenza bejn iż-żewġ valuri tal-iffrankar tal-potenza mekkanika għandha tirriżulta fis-sehem kontabbli tal-potenza mekkanika ffrankata.
      Il-potenza mekkanika ffrankata taħt kundizzjonijiet tad-‘dinja reali’ għandha tiġi kkalkulata bil-formula (6).
      
                  Formula (6)
               
               
                  :
               
               
                  
                     
               
            Fejn:
      
                  ΔΡm-RW
                  
               
               
                  =
               
               
                  L-potenza mekkanika ffrankata taħt kundizzjonjiet tad-dinja reali (W);
               
            
                  PRW
                  
               
               
                  =
               
               
                  L-potenza elettrika taħt kundizzjonjiet tad-dinja reali, li hija 750 W;
               
            
                  ηA
                  
               
               
                  =
               
               
                  L-effiċjenza tal-alternatur tax-xenarju bażi;
               
            
                  ηA-EI
                  
               
               
                  =
               
               
                  L-effiċjenza tal-alternatur ta’ effiċjenza għolja
               
            Il-potenza mekkanika ffrankata taħt il-kundizzjonijiet tal-approvazzjoni tat-tip għandha tiġi kkalkulata bil-formula (7).
      
                  Formula (7)
               
               
                  :
               
               
                  
                     
               
            Fejn:
      
                  ΔΡm-TA
                  
               
               
                  =
               
               
                  Il-potenza mekkanika ffrankata taħt kundizzjonjiet tal-approvazzjoni tat-tip (W);
               
            
                  PTA
                  
               
               
                  =
               
               
                  Il-potenza elettrika taħt kundizzjonjiet tal-approvazzjoni tat-tip, li hija 350 W;
               
            
                  ηA
                  
               
               
                  =
               
               
                  L-effiċjenza tal-alternatur tax-xenarju bażi;
               
            
                  ηA-EI
                  
               
               
                  =
               
               
                  L-effiċjenza tal-alternatur ta’ effiċjenza għolja
               
            Is-sehem kontabbli tal-potenza mekkanika ffrankata għandu jiġi kkalkulat bil-formula (8).
      
                  Formula (8)
               
               
                  :
               
               
                  
                     
               
            Fejn:
      
                  ΔΡm
                  
               
               
                  Is-sehem kontabbli tal-potenza mekkanika ffrankata (W);
               
            
                  ΔΡm-RW
                  
               
               
                  Il-potenza mekkanika ffrankata taħt kundizzjonijiet tad-dinja reali (W);
               
            
                  ΔΡm-TA
                  
               
               
                  Il-potenza mekkanika ffrankata taħt kundizzjonijiet tal-approvazzjoni tat-tip (W);
               
            8.   Formula għall-kalkolu tal-iffrankar tad-CO2
         
      
      L-iffrankar tad-CO2 għandu jiġi kkalkulat bil-formula li ġejja:
      
                  Formula (9)
               
               
                  :
               
               
                  
                     
               
            Fejn:
      
                  CCO2
                     
                  
               
               
                  =
               
               
                  L-iffrankar tad-CO2 (g CO2/km);
               
            
                  ΔΡm
                  
               
               
                  =
               
               
                  Is-sehem kontabbli tal-potenza mekkanika ffrankata skont il-formula (8) (W);
               
            
                  VPe
                  
               
               
                  =
               
               
                  Il-fatturi ta’ Willans (l/kWh);
               
            
                  CF
               
               
                  =
               
               
                  Il-fatturi ta’ konverżjoni (g CO2/l)
               
            
                  v
               
               
                  =
               
               
                  L-ispid medju tar-rotazzjoni tal-NEDC (km/siegħa)
               
            Għall-fatturi ta’ Willans għandha tintuża d-dejta fit-Tabella 1:
      
         Tabella 1
      
      
         Fatturi ta’ Willans
      
      
                  Tip ta’ magna
               
               
                  Konsum tal-potenza effettiva VPe
                  
                  [l/kWh]
               
            
                  Petrol (VPe-P)
               
               
                  0,264 
               
            
                  Petro Turbo
               
               
                  0,28 
               
            
                  Diżil (VPe-D)
               
               
                  0,22 
               
            Għall-fatturi ta’ konverżjoni għandha tintuża d-dejta fit-Tabella 2:
      
         Tabella 2
      
      
         Fatturi ta’ konverżjoni
      
      
                  Tip ta’ karburant
               
               
                  Fattur ta’ konverżjoni (l/100 km) → (g CO2/km)
                  [100 g/l]
               
            
                  Petrol
               
               
                  23,3 (= 2 330  g CO2/l)
               
            
                  Petro Turbo
               
               
                  23,3 (= 2 330  g CO2/l)
               
            
                  Diżil
               
               
                  26,4. (= 2 640  g CO2/l)
               
            L-ispid medju tar-rotazzjoni tal-NEDC huwa: v = 33.58 km/siegħa
      9.   Sinifikat statistiku
      
      Irid jintwera għal kull tip, varjant u verżjoni ta’ vettura mgħammra bl-Alternatur EG Valeo li l-iżball fl-iffrankar tad-CO2 kkalkulat bil-Formula 5 mhuwiex akbar mid-differenza bejn l-iffrankar totali tad-CO2 u l-livell limitu minimu tal-iffrankar speċifikat fl-Artikolu 9(1) tar-Regolament ta’ Implimentazzjoni (UE) Nru 725/2011 (ara l-Formula (7)).
      
                  Formula (10)
               
               
                  :
               
               
                  
                     
               
            Fejn:
      
                  MT
               
               
                  =
               
               
                  Il-livell limitu minimu (g CO2/km);
               
            
                  CCO2
                     
                  
               
               
                  =
               
               
                  L-iffrankar totali tad-CO2 (g CO2/km);
               
            
                  
                     
               
               
                  =
               
               
                  Żżball fl-iffrankar tad-CO2 (g CO2/km)
               
            10.   L-alternatur ta’ effiċjenza għolja li għandu jiġi implimentat fil-vetturi
      
      Sabiex jiġi stabbilit l-iffrankar tad-CO2 li għandu jiġi ċċertifikat minħabba l-użu tal-Alternatur EG Valeo mill-awtorità tal-approvazzjoni tat-tip skont l-Artikolu 12 tar-Regolament ta’ Implimentazzjoni (UE) Nru 725/2011, skont l-Artikolu 5 ta’ dak ir-Regolament, il-manifattur tal-vettura M1 li tiġi mgħammra bl-alternatur għandu jagħżel vettura ta’ eko-innovazzjoni mgħammra bl-Alternatur EG Valeo u kwalunkwe waħda mill-vetturi tax-xenarju bażi li ġejjin:
      
                  (a)
               
               
                  jekk l-eko-innovazzjoni titwaħħal f’tip ta’ vettura ġdida li tkun se tiġi sottomessa għal approvazzjoni tat-tip ġdida, il-vettura tax-xenajru bażi għandha tkun l-istess bħat-tip ta’ vettura ġdida f’kull aspett minbarra fir-rigward tal-alternatur li jrid ikun alternatur b’effiċjenza ta’ 67 %, jew
               
            
                  (b)
               
               
                  jekk l-eko-innovazzjoni titwaħħal f’verżjoni ta’ vettura eżistenti li għaliha l-approvazzjoni tat-tip se tiġi estiża wara s-sostituzzjoni tal-alternatur eżistenti bl-eko-innovazzjoni, il-vettura tax-xenarju bażi għandha tkun l-istess bħall-vettura ta’ eko-innovazzjoni f’kull rispett minbarra fir-rigward tal-alternatur li jrid ikun l-alternatur tal-verżjoni tal-vettura eżistenti.
               
            L-awtorità tal-approvazzjoni tat-tip għandha tiċċertifika l-iffrankar tad-CO2 abbażi tal-kejl tal-vettura tax-xenarju bażi u tal-vettura ta’ eko-innovazzjoni skont l-Artikolu 8(1) u t-tieni subparagrafu tal-Artikolu 8(2) tar-Regolament ta’ Implimentazzjoni (UE) Nru 725/2011 bl-użu tal-metodoloġija ta’ ttestjar stabbilita f’dan l-Anness. Fejn l-iffrankar fl-emissjonijiet tad-CO2 ikun taħt il-livell limitu speċifikat fl-Artikolu 9(1), japplika t-tieni subparagrafu tal-Artikolu 11(2) tar-Regolament ta’ Implimentazzjoni (UE) Nru 725/2011.
      11.   Il-kodiċi tal-eko-innovazzjoni li trid tiddaħħal fid-dokumentazzjoni tal-approvazzjoni tat-tip
      
      Bil-għan li jiġi stabbilit il-kodiċi tal-eko-innovazzjoni ġenerali li għandu jintuża fid-dokumenti tal-approvazzjoni tat-tip rilevanti skont l-Annessi I, VIII u IX tad-Direttiva 2007/46/KE, il-kodiċi individwali li għandu jintuża għat-teknoloġija approvata permezz ta’ din id-Deċiżjoni għandu jkun “2”.
      Pereżempju l-kodiċi tal-eko-innovazzjoni fil-każ tal-iffrankar tal-eko-innovazzjoni ċċertifikat mill-awtorità tal-approvazzjoni tat-tip Ġermaniża għandu jkun “e1 2”.
      
         (1)  ISO 8854. Vetturi tat-triq – Alternaturi bir-regolaturi – Metodi ta’ ttestjar u rekwiżiti ġenerali Numru ta’ referenza ISO 8854:2012(E).
      
         (2)  Din il-formula 5) tista’ tiġi dderivata bil-liġi tal-propagazzjoni tal-iżball li hija spjegata fil-Linji Gwida Tekniċi (par. 4.2.1)